Geir Håkonsund

Geir Håkonsund (født 11. februar 1983) er en norsk PR-rådgiver, redaktør, journalist og tidligere programleder på TV 2. Håkonsund jobbet i TV 2 fra 2004 til 2016. Han har i tillegg til å være reporter i TV 2 Nyhetene og underholdningsprogrammer som God kveld Norge og Sommertid også laget dokumentarer og vært programleder i en rekke av TV 2s programmer. 

Han står bak flere portrettprogrammer om norske kultur, underholdnings- og idrettsstjerner. I 2012 sto han bak dokumentaren Fabian - Byen min, om Oslo-ordfører Fabian Stang og terrorangrepene 22. juli. I 2013 laget han portrettprogrammene Erna og Jens om de norske politikerne Erna Solberg og Jens Stoltenberg.

I 2016 startet han sitt eget produksjons- og PR-byrå. I tillegg til å lage reklamefilmer og jobbe med TV-programmer er han (per 2019) rådgiver for næringslivet og flere tidligere politikere. I 2018 startet han innholdsbyrået Tabloid AS, som han eier halvparten av. Han var blant annet manager for forfatter Ari Behn frem til han døde. 

I 2020 var han ansvarlig redaktør for Amedia-avisene iFinnmark og Finnmark Dagblad.

Referanser

Eksterne lenker 
 

TV 2-journalister
Programledere for TV 2